1989R2299 — ET — 13.08.1999 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EMÜ) nr 2299/89,

24. juuli 1989,

toimimisjuhendi kohta arvutipõhiste ettetellimissüsteemide puhul







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 84 lõiget 2, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvese majandus- ja sotsiaalkomitee arvamust ( 3 ) ning arvestades, et: ning arvestades, et: suur osa ettetellimistest lennuliikluses toimub arvutipõhiste ettetellimissüsteemide kaudu; sellised süsteemid võivad õige kasutamise korral kindlustada lennuettevõtjatele, reisibüroodele ja reisijatele tähtsa ja kasuliku teenuse, võimaldades lihtsat juurdepääsu ajakohasele ja täpsele informatsioonile lendude, piletihindade ja saadaolevate kohtade kohta, piletite ettetellimist ning mõnedel juhtudel piletite ja pardakaartide väljastamist; kuritarvitused, mis seisnevad süsteemile juurdepääsu keelamises või vahetegemises andmete hankimisel, sisestamisel või kuvamisel või osalejatele või tellijatele esitatavates põhjendamatutes tingimustes, võivad tõsiselt kahjustada lennuettevõtjaid, reisibüroosid ja lõppkokkuvõttes ka tarbijaid; käesolev määrus ei piira asutamislepingu artiklite 85 ja 86 kohaldamist; komisjoni määrus (EMÜ) nr 2672/88 ( 4 ) välistab asutamislepingu artikli 85 lõike 1 kohaldamise arvutipõhiste ettetellimissüsteemide ühise ostmise, arendamise ja kasutamise kokkulepete puhul; kohustuslik toimimisjuhend, mida kohaldatakse kõikide ühenduses kasutamiseks pakutavate ja/või kasutatavate arvutipõhiste ettetellimissüsteemide ja/või levitusvõimaluste suhtes, võiks tagada selliste süsteemide kasutamise vahet tegemata ning läbinähtaval viisil, vastavalt teatavatele kaitsemeetmetele, vältides nii nende väärkasutust, samas tugevdades kahjustamata konkurentsi lennuettevõtjate vahel ja arvutipõhiste ettetellimissüsteemide vahel ning kaitstes seeläbi tarbijate huve; ei oleks otstarbekas panna arvutipõhiste ettetellimissüsteemide tarnijale või emaettevõtjale või osalevale lennuettevõtjale kohustust kolmanda riigi lennuettevõtja suhtes, mis üksi või koos teistega omab ja/või kontrollib teist sellist süsteemi, mis ei vasta käesolevale juhendile ega taga võrdväärset kohtlemist; sellise juhendi eiramise puhuks on soovitav kehtestada kaebuste esitamise, läbivaatamise ja täitemenetlus, ON VASTU VÕTNUD KÄESOLEVA MÄÄRUSE:







▼M2

Artikkel 1

Käesolevat määrust kohaldatakse kõigi arvutipõhiste ettetellimissüsteemide suhtes, kui need sisaldavad õhuveotooteid ja kui nende põhikuva hõlmab raudteeveotooteid, ning kui neid pakutakse kasutamiseks või kasutatakse ühenduse territooriumil olenemata:

— süsteemi tarnija positsioonist või riikkondsusest,

— kasutatavast informatsiooniallikast või vastava keskse andmetöötlusseadme asukohast,

— nende lennuväljade geograafilisest asukohast, mille vahel lennuliiklus toimub.

▼M1

Artikkel 2

Käesolevas määruses kasutatakse järgmisi mõisteid:

a) lihtõhuveotoode - reisija õhuvedu kahe lennuvälja vahel, sealhulgas kõik sellega seotud abiteenused ja lisahüved, mida pakutakse müügiks ja/või müüakse nimetatud toote lahutamatu osana;

b) liitõhuveotoode - lihtõhuveotoote ja teiste õhuveo abiteenuste hulka mittekuuluvate teenuste valmiskombinatsioon, mida pakutakse müügiks ja/või müüakse summaarhinnaga;

c) õhuveotoode - nii liit- kui ka lihtõhuveotooted;

d) regulaarlennud — lendude sari, millest igaühel on järgmised tunnused: — lennu sooritab õhusõiduk reisijate või reisijate ja lasti ja/või posti vedamiseks tasu eest, kusjuures igale lennule võib igaüks osta üksikpileteid (kas otse lennuettevõtjalt või tema volitatud esindajatelt), — lennud toimuvad kahe või enama sama punkti vahel kas: — 1) avaldatud sõiduplaani kohaselt või 2) nii regulaarselt või sageli, et moodustavad ilmse süstemaatilise sarja;

e) piletihind - lihtõhuveotoote eest makstav tasu ning hinnatingimused;

f) arvutipõhine ettetellimissüsteem - arvutisüsteem, mis sisaldab muu hulgas informatsiooni lennuettevõtjate — sõiduplaanide, — vabade kohtade, — piletihindade ja — nendega seotud teenuste kohta koos võimalusega või ilma võimaluseta — teha ettetellimisi või — väljastada pileteid sel määral, mil mõned või kõik nimetatud teenused on tellijatele kättesaadavad;

g) levitusvõimalused - võimalused, mida süsteemi tarnija pakub, et anda informatsiooni lennuettevõtjate sõiduplaanide, vabade kohtade, piletihindade ja nendega seotud teenuste kohta, teha ettetellimisi ja/või väljastada pileteid ning osutada muid nendega seotud teenuseid;

h) süsteemi tarnija - mis tahes ettevõtja ja selle tütarettevõtjad, kes vastutab või vastutavad arvutipõhise ettetellimissüsteemi töötamise või turustamise eest;

i) emaettevõtja - lennuettevõtja, kes on süsteemi tarnija või kes otseselt või kaudselt, üksi või koos teistega omab või kontrollib tõhusalt süsteemi tarnijat, samuti iga lennuettevõtja, mida ta omab või tõhusalt kontrollib;

j) tõhus kontroll - suhe, mis moodustub õiguste, lepingute või muude vahendite kaudu, mis kas eraldi või ühiselt ning vastavaid asjaolusid või õigusnorme arvestades annavad võimaluse ettevõtjat otseselt või kaudselt otsustavalt mõjutada, eriti: — õiguse kaudu kasutada kogu ettevõtja vara või osa sellest, — õiguste või lepingute kaudu, mis annavad otsustava mõjuvõimu ettevõtja organite koosseisu, hääletamise või otsuste üle või annavad muul viisil otsustava mõjuvõimu ettevõtja muu äritegevuse üle;

k) osalev lennuettevõtja - lennuettevõtja, kellel on süsteemi tarnijaga kokkulepe oma õhuveotoodete levitamise kohta arvutipõhise ettetellimissüsteemi kaudu. Emaettevõtjat loetakse osalevaks lennuettevõtjaks siis, kui ta kasutab käesoleva määrusega reguleeritud omaenda arvutipõhise ettetellimissüsteemi levitusvõimalusi;

▼M2

l) tellija — isik (v.a klient) või ettevõtja (v.a osalev lennuettevõtja), kes kasutab arvutipõhist ettetellimissüsteemi süsteemi tarnijaga sõlmitud lepingu või muu rahastamiskorra alusel. Rahastamiskord loetakse olemasolevaks, kui sooritatakse konkreetne makse süsteemi tarnija teenuste eest või kui ostetakse õhuveotoode;

m) tarbija — isik, kes soovib saada informatsiooni mõne õhuveotoote kohta ja/või kavatseb selle osta isiklikuks kasutamiseks;

▼M1

n) põhikuva - terviklik neutraalne andmeesitus linnapaaride vahel konkreetsel ajavahemikul pakutavate lennuteenuste kohta;

o) lennuaeg - ajavahemik plaanikohase väljumis- ja saabumisaja vahel;

p) lisateenus - toode või teenus, mida süsteemi tarnija pakub omalt poolt tellijatele ühenduses arvutipõhise ettetellimissüsteemiga ja mis ei ole levitusvõimalus;

▼M2

q) lihtraudteeveotoode — reisijate raudteevedu kahe jaama vahel, sealhulgas kõik sellega seotud abiteenused ja lisahüved, mida pakutakse müügiks või müüakse nimetatud toote lahutamatu osana;

r) liitraudteeveotoode — teenuste valmispakett, mis ei kuulu lihtraudteeveotoote ja teiste raudteeveo abiteenuste hulka, ja mida pakutakse müügiks või müüakse summaarhinnaga;

s) raudteeveotoode — nii liit- kui ka lihtraudteeveotooted;

t) pilet — kehtiv dokument või selle paberile kandmata (sh elektrooniline) ekvivalent, mis annab õiguse kasutada veoteenust ja mille on välja andnud või heakskiitnud vedaja või tema volitatud esindaja;

u) topeltettetellimine — olukord, mis tekib, kui sama reisija jaoks on tehtud kaks või enam ettetellimist, kuigi on ilmne, et reisija ei saa kasutada rohkem kui üht.

▼M1

Artikkel 3

1. Süsteemi tarnija on emaettevõtjast eraldiseisva juriidilise isikuna pädev omama oma nimel igat liiki õigusi ja võtma kohustusi, sõlmima lepinguid - muu hulgas ka emaettevõtjate, osalevate lennuettevõtjate ja tellijatega, tegema muid õigustoiminguid ning olema kohtuasjades hagejaks või kostjaks.

2. Süsteemi tarnija võimaldab igal lennuettevõtjal võrdselt ja diskrimineerimata osa saada oma levitusvõimalustest kõnealuse süsteemi olemasoleva võimsuse piires ning vastavalt süsteemi tarnijast sõltumatutele tehnilistele piirangutele.

3.

a) Süsteemi tarnija ei tohi: — lisada ühelegi osaleva lennuettevõtjaga sõlmitavale lepingule põhjendamatuid tingimusi; — nõuda nõustumist lisatingimustega, mis oma laadilt või äritavade kohaselt ei ole seotud tema osalemisega arvutipõhises ettetellimissüsteemis, vaid rakendab sama taseme teenuste puhul samu tingimusi.

b) Süsteemi tarnija ei tohi seada oma arvutipõhises ettetellimissüsteemis osalemise tingimuseks seda, et osalev lennuettevõtja ei või samal ajal olla osaline mõnes teises süsteemis.

c) Osaleval lennuettevõtjal on õigus lõpetada leping süsteemi tarnijaga, tarvitsemata sellest ette teatada rohkem kui kuus kuud, kui see tähtaeg ei möödu varem kui esimese aasta lõpus. Sellisel juhul ei ole süsteemi tarnijal õigust nõuda hüvitist enam kui otseselt lepingu lõpetamisega seotud kulude ulatuses.

4. Kui süsteemi tarnija on otsustanud lisada levitusvõimalusi või nende võimaluste kasutamiseks tarvitatavatele seadmetele mõne täiustuse, teatab ta nendest täiustustest ja pakub neid täiustusi kõikidele osalevatele lennuettevõtjatele, sealhulgas ka emaettevõtjatele, võrdse aja jooksul ja samadel tingimustel, arvestades olemasolevaid süsteemi tarnijast sõltumatuid tehnilisi piiranguid ning nõnda, et emaettevõtjate ja osalevate lennuettevõtjate puhul kulub uute täiustuste tarvituselevõtmiseks sama palju aega.

▼M1

Artikkel 3a

1.

a) Emaettevõtja ei tohi diskrimineerida konkureerivat arvutipõhist ettetellimissüsteemi, keeldudes andmast viimasele nõudmise peale ja võrdse aja jooksul sama informatsiooni sõiduplaanide, piletihindade ja vabade kohtade kohta oma lennuliinidel, mida ta annab oma arvutipõhisele ettetellimissüsteemile, või levitamast oma õhuveotooteid teise arvutipõhise ettetellimissüsteemi kaudu või keeldudes võrdse aja jooksul aktsepteerimast või kinnitamast konkureeriva arvutipõhise ettetellimissüsteemi kaudu esitatud ettetellimist tema õhuveotootele, mida ta levitab ka oma arvutipõhise ettetellimissüsteemi kaudu. Emaettevõtja on kohustatud aktsepteerima ja kinnitama üksnes neid ettetellimisi, mis on kooskõlas tema piletihindade ja tingimustega.

▼M2

b) emaettevõtja ei ole kohustatud kandma mingeid sellega seotud kulusid, välja arvatud antava informatsiooni taasesitamise ja vastuvõetud ettetellimiste kulud. Arvutipõhisele ettetellimissüsteemile makstav ettetellimistasu käesoleva artikli kohaselt tehtud ja vastuvõetud ettetellimise eest ei ole suurem kui tasu, mida sama arvutipõhine ettetellimissüsteem nõuab osalevatelt vedajatelt samaväärse tehingu eest.

▼M1

c) Emaettevõtjal on õigus teostada kontrolli tagamaks, et konkureeriv arvutipõhine ettetellimissüsteem järgib artikli 5 lõiget 1.

▼M2

2. Käesoleva artikliga kehtestatud kohustust ei kohaldata konkureeriva arvutipõhise ettetellimissüsteemi suhtes, kui artiklis 11 sätestatud korras on otsustatud, et kõnealune arvutipõhine ettetellimissüsteem rikub artikli 4a või artikli 6 sätteid seoses emaettevõtja ilma loata juurdepääsuga teabele.

▼M1

Artikkel 4

1. Osalevad lennuettevõtjad ja teised õhuveotoodete pakkujad tagavad, et andmed, mida nad otsustavad arvutipõhisesse ettetellimissüsteemi anda, on täpsed, selged ja arusaadavad, ei ole eksitavad ega vähem terviklikud kui teistes arvutipõhistes ettetellimissüsteemides. Andmed võimaldavad süsteemi tarnijal muu hulgas järgida lisas toodud järjestuskriteeriumide nõudeid.

Andmetega, mis esitatakse vahendajate kaudu, ei tohi vahendajad manipuleerida viisil, mis põhjustaks ebatäpse, eksitava või diskrimineeriva informatsiooni esitamist.

▼M2

Esimeses ja teises lõigus sätestatud põhimõtteid kohaldatakse raudteevedude puhul andmete suhtes, mis on esitatud selleks, et kanda need põhikuvasse.

▼M1

2. Süsteemi tarnija ei tohi manipuleerida lõikes 1 nimetatud andmetega viisil, mis põhjustaks ebatäpse, eksitava või diskrimineeriva informatsiooni esitamist.

3. Süsteemi tarnija peab sisestama ja töötlema osalevate lennuettevõtjate esitatud andmeid võrdse hoole ja kiirusega, arvestades üksnes iga osaleva lennuettevõtja valitud sisestamismeetodi piiranguid ja mainitud tarnija kasutatavat standardvormingut.

▼M1

Artikkel 4a

1. Süsteemi tarnija pakutavaid andmesisestus- ja/või andmetöötlusvõimalusi pakutakse ilma vahet tegemata kõikidele emaettevõtjatele ja osalevatele lennuettevõtjatele. Kui on olemas asjakohased üldaktsepteeritavad õhuveondusstandardid, pakuvad süsteemi tarnijad nendele vastavaid võimalusi.

2. Süsteemi tarnija ei tohi hoida üht konkreetset andmesisestus- ja/või -töötlusmenetlust või muud levitusvõimalust üksnes ühe või mitme oma emaettevõtja jaoks.

3. Süsteemi tarnija tagab, et tema levitussüsteemid on selgelt ja kontrollitavalt eraldatud kõikidest lennuettevõttesisestest tellimissüsteemidest ning juhtimis- ja turustussüsteemidest. Eraldatus võib olla saavutatud kas loogiliselt tarkvara abil või füüsiliselt nõnda, et side levitussüsteemide ja ettevõttesiseste süsteemide vahel saavutatakse üksnes rakendusprogrammidevahelise liidese abil. Olenemata kasutatavast eraldamismeetodist tehakse kõik sellised liidesed kedagi diskrimineerimata kättesaadavaks kõikidele emaettevõtjatele ja osalevatele lennuettevõtjatele ja need tagavad võrdse kohtlemise menetluste, protokollide, sisendite ja väljundite puhul. Kui on olemas asjakohased üldaktsepteeritavad õhuveondusstandardid, pakuvad süsteemi tarnijad nendega ühilduvaid liideseid.

▼M2

4. Süsteemi tarnija tagab, et osaliselt või tervikuna tema nimel arvutipõhise ettetellimissüsteemi teenuseid osutavad kolmandad isikud täidavad käesoleva määruse asjakohaseid sätteid.

▼M1

Artikkel 5

1.

a) Arvutipõhise ettetellimissüsteemi koostatud kuvad on selged ega ole diskrimineerivad.

b) Süsteemi tarnija ei tohi oma arvutipõhises ettetellimissüsteemis esitada tahtlikult või hooletusest ebatäpset ega eksitavat informatsiooni.

2.

a) Süsteemi tarnija tagab põhikuva või -kuvade olemasolu iga arvutipõhise ettetellimissüsteemi kaudu toimuva toimingu puhul ja esitab seal osalevate lennuettevõtjate antud andmed sõiduplaanide, piletihindade ja vabade kohtade kohta selgelt ja põhjalikult ning ilma diskrimineerimata ja erapooletult eriti informatsiooni esitamise järjekorra puhul.

b) Tarbijal on õigus saada soovi korral põhikuva, mis piirdub üksnes regulaar- või mitteregulaarlendudega.

c) Konkreetse linnadepaari vaheliste lendude moodustamise ja valimise puhul põhikuval esitamiseks ei tohi teha vahet sama linna teenindavate lennuväljade vahel.

d) Lennuvõimalused põhikuval tuleb järjestada lisas sätestatud viisil.

e) Informatsiooni järjestamise kriteeriumid ei tohi otseselt ega kaudselt olla seotud andmetega lennuettevõtja kohta ja neid kriteeriume rakendatakse vahet tegemata kõikide osalevate lennuettevõtjate suhtes.

3. Kui süsteemi tarnija annab informatsiooni piletihindade kohta, peab kuva olema erapooletu ega tohi olla diskrimineeriv ja sisaldama vähemalt põhikuval näidatud osalevate lennuettevõtjate kõigi lendude piletihindu. Sellise informatsiooni allikas peab olema vastuvõetav asjaomastele osalevatele lennuettevõtjatele ja süsteemi tarnijale.

4. Informatsiooni liittoodete kohta, muu hulgas reisi korraldajat, vabu kohti ja hindu põhikuval ei esitata.

5. Arvutipõhist ettetellimissüsteemi ei loeta käesoleva määrusega vastuolus olevaks siis, kui kuva muudetakse tarbija konkreetse(te) soovi(de) kohaselt.

Artikkel 6

1. Kui süsteemi tarnija annab oma statistilisi või muid andmeid arvutipõhise ettetellimissüsteemi kaudu, peab järgima järgmisi sätteid:

▼M2

a) informatsiooni kindlakstehtavate üksiktellimuste kohta antakse võrdsetel alustel ja üksnes ettetellimisega seotud lennuettevõtjatele ja asjaomastele tellijatele. Süsteemi tarnija kontrolli all olev teave kindlakstehtavate üksiktellimuste kohta arhiveeritakse off-line-kujul 72 tunni jooksul pärast tellimuse viimase elemendi teostamist ning seda teavet säilitatakse kolm aastat. Juurdepääsu sellistele andmetele võimaldatakse ainult vaidlustatud arvetega seotud küsimuste lahendamiseks.

▼M1

b) mis tahes turustus-, ettetellimis- ja müügiandmed tehakse kättesaadavaks järgmisel alusel: i) selliseid andmeid pakutakse diskrimineerimata ja sama kiiresti kõikidele osalevatele lennuettevõtjatele, sealhulgas emaettevõtjatele; ▼M2 ii) sellised andmed võivad sisaldada ja taotluse korral ka peavad sisaldama teavet kõigi osalevate lennuettevõtjate ja/või tellijate kohta, kuid ei sisalda otseselt ega kaudselt teavet reisija või juriidilisest isikust süsteemi kasutaja isiku kohta ega nende isikuandmeid; ▼M1 iii) kõiki selliste andmete saamise taotlusi käsitletakse võrdse hoole ja kiirusega vastavalt iga lennuettevõtja valitud andmeedastusmeetodile; ▼M2 iv) teave tehakse osalevatele lennuettevõtjatele ja tellijatele kättesaadavaks nende taotluse korral nii üldiselt kui ka valikuliselt seoses turuga, millel nad tegutsevad; v) lennuettevõtjate ja/või tellijate rühmal on õigus osta andmeid ühiseks töötlemiseks. ▼M1

2. Süsteemi tarnija ei tohi ilma reisija nõusolekuta teha tema isikuandmeid kättesaadavaks tehingus mitteosalenutele.

3. Süsteemi tarnija tagab, et lõigete 1 ja 2 sätteid järgitakse tehniliste vahendite ja/või nõuetekohaste kaitsemeetmete abil vähemalt tarkvara puhul nõnda, et ükski emaettevõtja ei saaks kätte lennuettevõtjate esitatud või nende jaoks koostatud informatsiooni, välja arvatud käesolevas artiklis lubatud juhud.

▼M2 —————

▼B

Artikkel 7

▼M1

1. Artiklites 3 ja 4-6 sätestatud süsteemi tarnija kohustused ei kehti kolmanda riigi emaettevõtja suhtes sedavõrd, kuivõrd selle väljaspool ühenduse territooriumi olev arvutipõhine ettetellimissüsteem ei taga ühenduse lennuettevõtjatele käesolevas määruses ja komisjoni määruses (EMÜ) nr 83/91 ( 5 ) sätestatuga võrdväärset kohtlemist.

2. Emaettevõtjate ja osalevate lennuettevõtjate kohustused artiklite 3a, 4 ja 8 alusel ei kehti ühe või mitme kolmanda riigi lennuettevõtjate kontrollitava arvutipõhise ettetellimissüsteemi suhtes sedavõrd, kuivõrd emaettevõtjale või osalevale lennuettevõtjale ei saa väljaspool ühenduse territooriumi osaks käesolevas määruses ja komisjoni määruses (EMÜ) nr 83/91 sätestatuga võrdväärset kohtlemist.

▼B

3. Süsteemi tarnija või lennuettevõtja, kes kavatseb ära kasutada lõike 1 või 2 sätteid, peab komisjonile teatama oma kavatsusest ja selle põhjustest vähemalt 14 päeva enne sellist sammu. Erandlikel asjaoludel võib komisjon asjaomase tarnija või lennuettevõtja nõudel loobuda 14 päeva reeglist.

4. Saanud teate, otsustab komisjon viivitamata, kas on tegemist diskrimineerimisega lõigete 1 ja 2 tähenduses. Kui leitakse, et diskrimineerimine leiab aset, informeerib komisjon sellest kõiki asjaomaseid süsteemi tarnijaid või lennuettevõtjaid ühenduses ning liikmesriikides. Kui diskrimineerimist lõike 1 või 2 tähenduses ei ole, informeerib komisjon sellest asjaomast süsteemi tarnijat või lennuettevõtjat.

▼M1

5.

a) Kui tõsine diskrimineerimine lõigete 1 või 2 tähenduses tehakse kindlaks, võib komisjon oma otsusega anda arvutipõhistele ettetellimissüsteemidele korralduse oma toiminguid vastavalt vajadusele muuta, et lõpetada selline diskrimineerimine. Sellisest otsusest teatab komisjon viivitamatult liikmesriikidele.

b) Kui nõukogu ei võta liikmesriigi taotlusel kahe kuu jooksul alates komisjoni otsuse tegemise kuupäevast vastu teistsugust otsust, jõustub komisjoni otsus.

▼M1

Artikkel 8

1. Emaettevõtja ei tohi konkreetse arvutipõhise ettetellimissüsteemi kasutamist tellija poolt otseselt ega kaudselt seostada vahendustasu ega muu stiimuliga oma lendudel pakutavate õhuveotoodete müümiseks või müümisest hoidumiseks.

2. Emaettevõtja ei tohi tellijalt otseselt ega kaudselt nõuda konkreetse arvutipõhise ettetellimissüsteemi kasutamist tema poolt otseselt või kaudselt pakutavate õhuveotoodete müügiks või piletite väljastamiseks.

3. Mis tahes tingimused, mida lennuettevõtja võib esitada reisibüroole, volitades teda müüma oma õhuveotooteid või väljastama neile pileteid, ei piira lõigete 1 ja 2 kohaldamist.

▼B

Artikkel 9

1. Süsteemi tarnija teeb kõik arvutipõhise ettetellimissüsteemi levitusvõimalused kättesaadavaks kõikidele tellijatele ilma vahet tegemata.

2. Süsteemi tarnija ei tohi nõuda tellijalt ainuõigusliku kokkuleppe sõlmimist ega takistada tellijat otseselt ega kaudselt teist süsteemi või teisi süsteeme tellimast või kasutamast.

3. Lisateenust, mida pakutakse mis tahes tellijale, pakub süsteemi tarnija kõikidele tellijatele vahet tegemata.

▼M1

4.

a) Süsteemi tarnija ei tohi lisada põhjendamatuid tingimusi ühelegi tellijaga sõlmitavale lepingule oma arvutipõhise ettetellimissüsteemi kasutamise kohta; eelkõige võib tellija lõpetada lepingu süsteemi tarnijaga, tarvitsemata sellest ette teatada rohkem kui kolm kuud, kui see tähtaeg ei möödu varem kui esimese aasta lõpus. Sellisel juhul ei või süsteemi tarnija nõuda hüvitist enam kui otseselt lepingu lõpetamisega seotud kulude ulatuses.

b) Vastavalt lõikele 2 ei kehti punktis a sätestatud tingimused tehniliste seadmete tarnimise puhul.

5. Süsteemi tarnija sätestab igas tellijaga sõlmitavas lepingus, et:

a) põhikuva esitatakse artiklit 5 järgides iga üksiktehingu puhul, välja arvatud siis, kui tarbija taotleb informatsiooni üksnes ühe lennuettevõtja kohta või üksnes liitõhuveotoodete kohta;

b) tellija ei manipuleeri arvutipõhises ettetellimissüsteemis esitatavate andmetega viisil, mis põhjustaks tarbijale ebatäpse, eksitava või diskrimineeriva informatsiooni andmist.

6. Süsteemi tarnija ei tohi tellijat kohustada tehniliste seadmete või tarkvara pakkumist vastu võtma, kuid ta võib nõuda oma süsteemiga ühilduvate seadmete ja tarkvara kasutamist.

▼M2

Artikkel 9a

1.

a) Arvutipõhise ettetellimissüsteemi pakutava teabe puhul kasutab tellija neutraalset kuva vastavalt artikli 5 lõike 2 punktidele a ja b, kui tarbija eelistuste rahuldamine ei nõua teistsugust kuva.

b) Tellijad ei toimi arvutipõhises ettetellimissüsteemis esitatavate andmetega viisil, mis põhjustakse tarbijale ebatäpse, eksitava või diskrimineeriva informatsiooni andmist.

c) Tellija tellib piletid ette ja annab need välja vastavalt kasutatavas arvutipõhises ettetellimissüsteemis sisalduvale teabele või asjaomase lennuettevõtja loale.

d) Tellija teatab kõigile tarbijatele kõigist reisi käigus tehtavatest muudatustest seoses seadmete, reisil kavandatud vahepeatuste arvu ja tegelikult lendu teenindava lennuettevõtjaga ning kavandatud reisiteekonnale jäävate lennujaamade muutmisest, kuivõrd kõnealune teave on esitatud arvutipõhises ettetellimissüsteemis. Tellijad teatavad tarbijatele süsteemi tarnija nime ja aadressi, andmete töötlemise eesmärgi, konkreetse teabe säilitamise aja ja andmesubjekti käsutuses olevad võimalused oma õiguste kasutamiseks.

e) Tarbijal on igal ajal õigus saada väljatrükk arvutipõhise ettetellimissüsteemi kuvast või saada juurdepääs paralleelsele arvutipõhise ettetellimissüsteemi kuvale, mis kajastab tellijale kuvatavat pilti.

f) Isikul on õigus tegelikule ja tasuta juurdepääsule tema enda kohta käivatele andmetele olenemata sellest, kas andmed on salvestanud arvutipõhine ettetellimissüsteem või tellija.

2. Tellija kasutab arvutipõhise ettetellimissüsteemi levitusvõimalusi kooskõlas II lisaga.

▼B

Artikkel 10

▼M2

1.

a) Tasu, mida süsteemi tarnija nõuab osalevalt lennuettevõtjalt, ei tohi olla diskrimineeriv, see peab olema mõistlikult liigendatud, osutatud või kasutatud teenuse hinnaga mõistlikus seoses ning eriti peab see olema sama suur kui sama taseme teenused. Arveldamine arvutipõhise ettetellimissüsteemi teenuste eest peab olema piisavalt üksikasjalik, võimaldamaks osalevatel lennuettevõtjatel täpselt näha, milliseid teenuseid on kasutatud ja millise tasu eest; ettetellimistasu arved peavad iga reisietapi kohta sisaldama vähemalt järgmist teavet: — arvutipõhise ettetellimissüsteemi kaudu esitatud tellimuse liik, — reisija nimi, — riik, — agentuuri IATA/ARC tunnuskood, — linna kood, — linnadepaar või reisietapp, — ettetellimise (tehingu) kuupäev, — lennu kuupäev, — lennu number, — ettetellimise seisu kood, — teenuse liik (teenuse klass), — tellimuse number ja — ettetellimise/tühistamise näit. Arveldusinformatsioon esitatakse magnetkandjal. Lennuettevõtja valitud vormis esitatava arveldusinformatsiooni eest nõutav tasu ei tohi olla suurem kui andmekandja enda väärtus koos transpordikuludega. Osalevale lennuettevõtjale pakutakse võimalust saada teade siis, kui tehakse tellimus või tehing, mille eest võetakse ettetellimistasu. Kui lennuettevõtja tahab saada teda puudutavaid teateid, pakutakse talle võimalust selline tellimus või tehing tühistada, kui seda ei ole juba vastu võetud. Sellise tühistamise korral ei nõuta kõnealuse tellimuse või tehingu eest lennuettevõtjalt tasu.

b) Tasu, mida süsteemi tarnija nõuab tellijalt seadmete rendi või muude teenuste eest, ei tohi olla diskrimineeriv, see peab olema mõistlikult liigendatud, osutatud või kasutatud teenuse hinnaga mõistlikus seoses ning eriti peab see olema sama suur kui sama taseme teenused. Tootlikkusel põhinevad hüvitisi, mida süsteemi tarnija jagab tellijatele renditasude allahindluste või komisjonitasudena, käsitletakse süsteemi tarnijate levituskuludena ja nende aluseks on piletitel kajastuvad reisietapid. Kui süsteemi tarnija ei tea, kas pilet on välja antud või ei, on sellisel süsteemi tarnijal õigus, võttes arvesse II lisa lõike 5 sätteid, usaldada tellijalt saadud teadet pileti numbri kohta. Arvutipõhise ettetellimissüsteemi teenuste eest arveldamine peab olema piisavalt üksikasjalik, võimaldamaks tellijatel täpselt näha, milliseid teenuseid on kasutatud ja millise tasu eest.

2. Süsteemi tarnija peab huvitatud isikute, sealhulgas tarbijate taotlusel esitama üksikasjad kasutatud menetluste, tasude ja süsteemi võimaluste, sealhulgas liideste, redigeerimise ja kuvamise põhimõtete kohta. Teave on tarbijale tasuta ja sisaldab isikuandmete töötlemist. See säte ei kohusta siiski süsteemi tarnijat avaldama ärisaladuse alla kuuluvat informatsiooni, näiteks teavet tarkvara kohta.

▼B

3. Mis tahes muudatused tasuastmetes, tingimustes või pakutavates vahendites ja nende alused edastatakse kõikidele osalevatele lennuettevõtjatele ja tellijatele vahet tegemata.

Artikkel 11

1. Kaebuse saamisel või omal algatusel algatab komisjon menetlusi käesoleva määruse sätete rikkumise lõpetamiseks.

2. Kaebusi võivad esitada:

a) liikmesriigid;

b) füüsilised või juriidilised isikud, kellel on õigustatud huvi.

3. Komisjon edastab viivitamata liikmesriikidele ärakirjad menetluste käigus talle või tema poolt saadetud kaebustest, avaldustest ja muudest asjaomastest dokumentidest.

Artikkel 12

1. Täites talle käesoleva määrusega pandud kohustusi, võib komisjon saada kogu vajaliku informatsiooni liikmesriikidelt ning ettevõtjatelt ja ettevõtjate ühendustelt.

2. Komisjon võib määrata nõutud informatsiooni edastamiseks tähtaja, kuid mitte lühema kui üks kuu.

3. Saates ettevõtjale või ettevõtjate ühendusele taotluse informatsiooni saamiseks, edastab komisjon samaaegselt selle taotluse ärakirja liikmesriigile, mille territooriumil ettevõtja või ettevõtjate ühenduse peakontor asub.

4. Oma taotluses näitab komisjon taotluse õigusliku aluse ja eesmärgi ning artikli 16 lõikes 1 sätestatud sanktsioonid ebaõige informatsiooni andmise eest.

5. Ettevõtete omanikud või nende esindajad, juriidiliste isikute ja ühingute või juriidilise isiku staatust mitteomavate ühenduste puhul isik, kes on seadusega või nende põhikirjaga volitatud neid esindama, on kohustatud andma nõutud informatsiooni.

Artikkel 13

1. Täites talle käesoleva määrusega pandud kohustusi, võib komisjon korraldada ettevõtjate ja ettevõtjate ühenduste puhul kogu vajaliku uurimise. Selleks on komisjoni volitatud ametiisikutel õigus:

a) uurida raamatupidamis- ja muid äridokumente;

b) teha ärakirju ja väljavõtteid raamatupidamis- ja äridokumentidest;

c) küsida kohapeal suulisi selgitusi;

d) siseneda mis tahes ruumi, maa-alale ja sõidukisse, mida ettevõtjad või ettevõtjate ühendused kasutavad.

2. Komisjoni volitatud ametiisikud esitavad oma volituste kohta volikirja, mis piiritleb uurimise objekti ja eesmärgi ning artikli 16 lõikes 1 sätestatud sanktsioonid juhuks, kui nõutud raamatupidamis- või muid äridokumente ei esitata täielikult. Aegsasti enne uurimist teatab komisjon uurimisest ja volitatud ametiisikute isikutest liikmesriigile, kelle territooriumil uurimine peab toimuma.

3. Ettevõtjad ja ettevõtjate ühendused peavad alluma komisjoni otsusel korraldatud uurimisele. Otsuses tuleb määratleda uurimise objekt ja eesmärk, määrata selle alguse kuupäev ning osutada artikli 16 lõikes 1 sätestatud sanktsioonidele ja õigusele kaevata otsuse peale Euroopa Kohtusse.

4. Komisjon võtab vastu lõikes 3 nimetatud otsuse pärast nõupidamist liikmesriigiga, kelle territooriumil uurimine peab toimuma.

5. Selle liikmesriigi ametiisikud, kelle territooriumil uurimine peab toimuma, võivad liikmesriigi või komisjoni palvel abistada komisjoni ametiisikuid nende kohustuste täitmisel.

6. Kui ettevõtja on käesoleva artikli alusel määratud uurimise vastu, annab asjaomane liikmesriik komisjoni volitatud ametiisikutele vajalikku abi, mis võimaldab neil uurimist läbi viia.

Artikkel 14

1. Artiklite 12 ja 13 kohaldamise tulemusena saadud informatsiooni kasutatakse üksnes asjakohase taotluse või uurimise eesmärgil.

2. Piiramata artiklite 11 ja 20 kohaldamist, et tohi komisjon ja liikmesriikide pädevad ametiasutused, nende ametiisikud ja muud teenistujad avaldada ametisaladuse alla kuuluvat informatsiooni, mida nad on saanud käesoleva määruse kohaldamise tulemusel.

3. Lõiked 1 ja 2 ei takista avalikustamast üldist informatsiooni ega ülevaateid, mis ei sisalda teatavate ettevõtja või ettevõtjate ühenduste kohta käivat informatsiooni.

Artikkel 15

1. Kui ettevõtja või ettevõtjate ühendus ei anna nõutud informatsiooni komisjoni poolt määratud tähtaja jooksul või annab puudulikku informatsiooni, nõuab komisjon oma otsusega informatsiooni andmist. Otsuses määratakse, millist informatsiooni nõutakse, määratakse piisav tähtaeg, mille jooksul see tuleb anda, ning osutatakse artikli 16 lõikes 1 sätestatud sanktsioonidele ja õigusele kaevata otsuse peale Euroopa Kohtusse.

2. Samal ajal saadab komisjon ärakirja oma otsusest selle liikmesriigi pädevale ametiasutusele, kelle territooriumil ettevõtja või ettevõtjate ühenduse peakontor asub.

Artikkel 16

1. Komisjon võib oma otsusega määrata ettevõtjale või ettevõtjate ühendustele trahve 1 000-50 000 eküü ulatuses, kui nad kas tahtlikult või ettevaatamatult:

a) vastates artikli 12 alusel esitatud taotlusele annavad ebaõiget informatsiooni või ei esita informatsiooni määratud tähtaja jooksul;

b) esitavad nõutud raamatupidamis- või muud äridokumendid uurimise käigus ebatäielikul kujul või keelduvad artikli 13 lõikes 1 sätestatud uurimisele allumast.

2. Komisjon võib oma otsusega määrata süsteemi tarnijatele, emaettevõtjatele, osalevatele lennuettevõtjatele ja/või tellijatele käesoleva määruse rikkumise eest trahvi maksimaalselt 10 % ulatuses kõnealuse ettevõtja asjaomase tegevuse aastakäibest.

Trahvisummat määrates võetakse arvesse nii rikkumise raskust kui kestust.

3. Otsused, mis võetakse vastu vastavalt lõigetele 1 ja 2, ei ole kriminaalõiguslikud.

Artikkel 17

Euroopa Kohtul on piiramatud volitused asutamislepingu artikli 172 tähenduses vaadata läbi otsused, millega komisjon on määranud trahvi; ta võib trahvi tühistada, seda vähendada või suurendada.

Artikkel 18

Artikli 16 kohaldamisel mõeldakse eküü all Euroopa ühenduste üldeelarve koostamisel kooskõlas asutamislepingu artiklitega 207 ja 209 kasutusele võetud arvestusühikut.

Artikkel 19

▼M2

1. Enne artikli 11 või 16 kohaste otsuste vastuvõtmist annab komisjon asjaomastele ettevõtjatele või ettevõtjate ühendustele võimaluse anda selgitusi asjus, mille puhul komisjon esitab või on esitanud vastuväiteid.

▼B

2. Kui komisjon või liikmesriigi pädevad ametiasutused peavad vajalikuks, võivad nad ka teisi füüsilisi või juriidilisi isikuid ära kuulata. Selliste isikute avaldused selgituste andmiseks rahuldatakse, kui taotlust õigustab piisav huvi.

Artikkel 20

1. Komisjon avaldab vastavalt artiklile 16 vastu võetud otsused.

2. Sellises avalduses antakse teada poolte nimed ja otsuse põhisisu; see arvestab ettevõtjate õigustatud huvi kaitsta oma ärisaladusi.

▼M2

Artikkel 21

1. Artiklit 5, artikli 9 lõiget 5 ega lisasid ei kohaldata arvutipõhise ettetellimissüsteemi suhtes, mida lennuettevõtja või lennuettevõtjate rühm kasutab:

a) oma kontoris või kontorites ja müügipunktides, mis on selgelt tähistatud; või

b) selleks, et pakkuda teavet ja/või levitusvõimalusi, millele on võimalik juurde pääseda üldkasutatava telekommunikatsioonivõrgu kaudu, näidates sealjuures selgelt ja pidevalt, kes on teabe pakkuja või pakkujad.

2. Kui tellimuse teostab vahetult lennuettevõtja, kohaldatakse tema suhtes artikli 9a punkte d ja f.

▼M1

Artikkel 21a

▼M2

1. Süsteemi tarnija tagab, et tema arvutipõhise ettetellimissüsteemi tehnilist vastavust artiklitele 4a ja 6 kontrollib sõltumatu audiitor kalendriaasta põhjal. Selleks võimaldatakse audiitorile igal ajal juurdepääs nendes arvutites või arvutisüsteemides olevatele programmidele, menetlustele, operatsioonidele ja kaitsemeetmetele, mille kaudu süsteemi tarnija oma levitussüsteeme kasutada võimaldab. Iga süsteemi tarnija esitab komisjonile audiitori järeldusotsuse inspekteerimise ja tähelepanekute kohta nelja kuu jooksul pärast vaatlusaluse kalendriaasta lõppu. Komisjon vaatab selle aruande läbi, et selgitada artikli 11 lõikele 1 vastavate meetmete võtmise vajadust.

▼M1

2. Süsteemi tarnija teatab osalevatele lennuettevõtjatele ja komisjonile audiitori isiku vähemalt kolm kuud enne tema ametissenimetamise kinnitamist ja vähemalt kolm kuud pärast iga-aastast ümbernimetamist. Kui mõni osalev lennuettevõtja vaidlustab ühe kuu jooksul pärast teatamist audiitori pädevuse täita ülesandeid vastavalt käesoleva artikli nõuetele, otsustab komisjon järgmise kahe kuu jooksul ja pärast konsulteerimist audiitori, süsteemi tarnija ja kõigi muude õigustatud huvi omavate pooltega, kas audiitor tuleb asendada või mitte.

▼M2

Artikkel 21b

1. Kui käesolevas artiklis ei sätestata teisiti, kohaldatakse käesolevat määrust raudteeveotoodete hõlmamise suhtes.

2. Süsteemi tarnija võib otsustada hõlmata raudteeveoteenused arvutipõhise ettetellimissüsteemi põhikuvasse.

3. Kui süsteemi tarnija otsustab hõlmata raudteeveotooted arvutipõhise ettetellimissüsteemi põhikuvasse, valib ta hõlmamiseks raudteeveotoodete teatavad nõuetekohaselt määratletud liigid, pidades sealjuures kinni artikli 3 lõikes 2 sätestatud põhimõtetest.

4. Raudteeveo-ettevõtjat peetakse toimimisjuhendi kohaldamisel olenevalt olukorrast osalevaks vedajaks või emaettevõtjaks, kui tal on süsteemi tarnijaga leping oma toodete levitamiseks arvutipõhise ettetellimissüsteemi põhikuva kaudu või kui tema enda ettetellimissüsteem on arvutipõhine ettetellimissüsteem vastavalt määratlusele artikli 2 punktis f. Kui lõikes 5 ei ole sätestatud teisiti, käsitatakse neid tooteid õhuveotoodetena ning need kaasatakse põhikuvasse vastavalt I lisas sätestatud põhimõtetele.

5.

a) I lisa punktides 1 ja 2 sätestatud eeskirjade kohaldamisel raudteevedude suhtes kohandab süsteemi tarnija järjestamispõhimõtteid põhikuva jaoks, et võtta piisavalt arvesse tarbijate vajadust saada pädevat teavet raudteevedude kohta, mis pakuvad õhuveoteenustega konkureerivat võimalust. Eelkõige võivad süsteemi tarnijad järjestada raudteeveoteenused, mille käigus tehakse piiratud arv peatusi, samasse liiki vahepeatusteta otselendudega.

b) Süsteemi tarnijad määratlevad selged põhimõtted käesoleva artikli kohaldamiseks raudteevedude suhtes. Need põhimõtted hõlmavad sõiduaega ja kajastavad vajadust vältida liigse info pakkumist ekraanil. Neist põhimõtetest teatatakse komisjonile vähemalt kaks kuud enne nende rakendamist.

6. Käesoleva artikli kohaldamisel tähendavad kõik käesolevas määruses sisalduvad viited “lendudele” ka viiteid “raudteeveoteenustele” ning viited “õhuveotoodetele” viiteid “raudteeveotoodetele”.

7. Käesoleva artikli kohaldamise hindamisele pööratakse artikli 23 lõike 1 kohases komisjoni aruandes erilist tähelepanu.

▼M1

Artikkel 22

▼M2

1. Käesolev määrus ei piira direktiivi 95/46/EÜ ( 6 ) rakendamiseks võetud julgeoleku, avaliku korra ja andmekaitse meetmeid käsitlevate õigusaktide kohaldamist.

▼M1

2. Artikli 3 lõikest 4, artiklitest 4a ja 6 ning artiklist 21a tulenevate õiguste kasutajad ei saa neist õigustest loobuda lepingulisel ega muul teel.

▼M2

Artikkel 23

Komisjon koostab kahe aasta jooksul pärast käesoleva määruse jõustumist aruande käesoleva määruse rakendamise kohta, kus muu hulgas võetakse arvesse majandusarengut asjaomasel turul. Selle aruandega võivad kaasneda ettepanekud käesoleva määruse ülevaatamise kohta.

▼B

Käesolev määrus on tervikuna siduv ja vahetult kohaldatav kõikides liikmesriikides.

▼M2









I LISA

Lihtõhuveotooteid pakkuvate lendude ( 7 ) järjestamispõhimõtted põhikuval

1. Kui tarbija ei nõua üksikjuhul teisiti, järjestatakse soovitud päeva või päevade lennuvõimalused põhikuval järgmiselt: i) kõik vahemaandumiseta otselennud asjaomaste linnapaaride vahel; ii) muud ümberistumiseta otselennud asjaomaste linnapaaride vahel; iii) ümberistumisega lennud.

2. Tarbijale esitatakse taotluse korral vähemalt väljumis- või saabumisaja ja/või lennuaja põhjal järjestatud põhikuva. Kui tarbija ei soovi teisiti, on põhikuva järjestatud alapunktis i nimetatud lendude puhul väljumisaja põhjal ning alapunktides ii ja iii nimetatud lendude puhul lennuaja põhjal.

3. Kui süsteemi tarnija esitab mingi linnapaari puhul informatsiooni ka mitteosalevate, kuigi mitte tingimata kõigi lennuettevõtjate sõiduplaanide või piletihindade kohta, tuleb selline informatsioon esitada täpselt, mitte eksitavalt, ja esitatud lennuettevõtjate vahel vahet tegemata.

4. Kui süsteemi tarnija teada ei ole regulaarliinide otselendude hulka ja asjaomaste lennuettevõtjate andmeid puudutav informatsioon täielik, tuleb seda vastaval kuval selgesti näidata.

5. Lende, mis ei ole regulaarlennud, tuleb selgesti sellistena näidata.

6. Vahemaandumisega lende tuleb selgesti sellistena näidata.

7. Kui lende ei teeninda lennuettevõtja tunnuskoodiga näidatud lennuettevõtja, peab lennu tegelik teenindaja olema selgesti tähistatud. See nõue kehtib kõikidel juhtudel, välja arvatud lühiajaliste ad hoc kokkulepete puhul.

8. Süsteemi tarnija ei tohi esitada oma põhikuva viisil, mis tõstab ülemäära esile mõnda reisimisvõimalust või esitab ebaotstarbekaid reisimisvõimalusi.

9. Välja arvatud punktis 10 sätestatud juhud, kehtib alljärgnev: a) otselendude puhul ei esitata ühtki lendu ühelgi põhikuval üle ühe korra; b) mitmeetapiliste lendude puhul, millega kaasneb õhusõiduki vahetus, ei esitata ühtki lendude kombinatsiooni ühelgi põhikuval üle ühe korra; c) õhusõiduki vahetusega lende käsitatakse ümberistumisega lendudena ja esitatakse ühe reana iga erinevas õhusõidukis läbitud reisietapi kohta. Kui lende teenindab sama lennuettevõtja, kui lennunumber on sama ja kui lennuettevõtja nõuab ainult üht piletikupongi ja üht tellimust, peaks avutipõhine ettetellimissüsteem andma välja ainult ühe piletikupongi ja nõudma tasu ühe tellimuse eest.

1. Kui osalevad lennuettevõtjad on asutanud ühisettevõtte või neil on muu kokkulepe, mis nõuab, et kaks või enam ettevõtjat kannaksid eraldi vastutust õhuveotoodete pakkumise ja müügi eest lennu või lendude kombinatsiooni puhul, tõlgendatakse punktis 9 kasutatud mõisteid “lend” (otselendude puhul) ja “lendude kombinatsioon” (mitmeetapiliste lendude puhul) nõnda, et igale asjaomasele lennuettevõtjale — maksimaalselt kahele — võimaldatakse eraldi kuva, kus kasutatakse lennuettevõtja individuaalset tunnuskoodi. 2. Kui teenuses osaleb enam kui kaks lennuettevõtjat, siis määrab lendu tegelikult teenindav lennuettevõtja need kaks lennuettevõtjat, kellel on õigus kasutada alapunktis 1 sätestatud erandit. Kui liini käitav vedaja ei ole esitanud piisavat teavet selleks, et teha kindlaks need kaks määratavat vedajat, peab süsteemi tarnija määrama need vedajad mittediskrimineerivatel alustel. 10.

11. Põhikuva sisaldab võimaluse korral alati ümberistumisega lende osalevate lennuettevõtjate poolt teenindatavatel regulaarliinidel, mis koosnevad vähemalt üheksast ümberistumispunktist. Osaleva lennuettevõtja taotlusel võib süsteemi tarnija lisada kuvale kaudlennud, kui lennuteekonna pikkus ei ületa 130 % kahe lennujaama vahelisest kaugusest mööda suurringjoont, välja arvatud juhul, kui see põhjustaks lühema lennuajaga reisi väljajätmise. Ümberistumispunkte, mille puhul lennuteekond on üle 130 % kõnealust suurringjoont mööda, ei tarvitse kasutada.









II LISA

Levitusvõimaluste kasutamine tellijate poolt

1. Tellija peab pidama täpset arvestust kõigi arvutipõhise ettetellimissüsteemi kaudu tehtud tellimustega seotud tehingute kohta. Arvestus peab hõlmama lennunumbreid, tellimuse tunnuseid, väljasõidu- ja saabumisaegu, reisietappide staatust, reisijate nimesid ja initsiaale ning nende kontaktaadresse ja/või telefoninumbreid ja pileti staatust. Koha tellimisel või tellimuse tühistamisel peab tellija tagama, et kasutatav tellimuse tunnus vastab reisija makstud piletihinnale.

2. Tellija ei tohiks tahtlikult teha sama reisija eest kattuvaid tellimusi. Kui kinnitatud kohta ei saa anda siis, kui klient seda soovib, võib panna reisija selle lennu jaoks ootejärjekorda (kui ootejärjekord on olemas) ja kinnitada mõnele teisele samalaadsele lennule.

3. Kui reisija tühistab tellimuse, peab tellija koha viivitamata vabastama.

4. Kui reisija muudab reisiteekonda, peab tellija tagama, et uue tellimuse sooritamisel tühistatakse kõik koha- ja muud täiendavad teenused.

5. Tellija peab võimaluse korral kõik konkreetse reisiteekonnaga seotud tellimused ja nende hilisemad muudatused tegema või neid töötlema samas arvutipõhises ettetellimissüsteemis.

6. Tellija ei või taotleda ega müüa lennuettevõtja kohti, kui neid ei taotle ükski tarbija.

7. Tellija peab tagama, et pilet antakse välja kooskõlas iga reisietapi tellimuse staatusega ja kohaldatavate tähtaegadega. Tellija ei tohi anda välja lõplikule tellimusele ja konkreetsele lennule viitavat piletit, kui kõnealust tellimust ei ole kinnitatud.